nvidia/miracl-vision huggingface dataset:
అష్ట భుజమ్

అష్ట భుజమ్ భారత దేశంలోని ప్రసిద్ధ వైష్ణవ దివ్యక్షేత్రం.దక్షిణ భారతదేశం, తమిళనాడు రాష్ట్రంలోని కాంచీపురంలో ఉన్న అష్టబుజాకారం లేదా అష్టబుజ పెరుమాళ్ ఆలయం హిందూ దేవుడు విష్ణువుకు అంకితం చేయబడింది. ద్రావిడ నిర్మాణ శైలిలో నిర్మించబడిన ఈ ఆలయం సా.శ. 6వ-9వ శతాబ్దాల నుండి అజ్వార్ సాధువుల ప్రారంభ మధ్యయుగ తమిళ శాసనం దివ్య ప్రబంధలో కీర్తించబడింది. విష్ణుమూర్తికి అంకితం చేయబడిన 108 దివ్యదేశాలలో ఇది ఒకటి. అష్ట భుజ పెరుమాళ్‌గా, అతని భార్య లక్ష్మిని అలమేలుమంగైగా పూజిస్తారు.ఇది 108 దివ్యదేశాలలో (వైష్ణవ) ఇది ఒకటి. ఈ ఆలయాన్ని 8వ శతాబ్దపు చివరిలో మధ్యయుగ చోళులు, విజయనగర రాజుల సహకారంతో పల్లవులు పునర్నిర్మించారని నమ్ముతారు. ఆలయ గోడలపై మూడు శాసనాలు ఉన్నాయి, రెండు కులోత్తుంగ చోళుడు I (సా.శ.1070-1120) కాలం నాటివి
తిరునీరగమ్

తిరునీరగమ్ భారత దేశంలోని ప్రసిద్ధ వైష్ణవ దివ్యక్షేత్రం. -మూలవర్ (తెలియదు) ఉత్సవర్ మాత్రము ఉలగళంద పెరుమాళ్. పుష్కరిణి-సన్నిధి ఎక్కడనున్నవో తెలియవు. సన్నిధి ఉత్తర ప్రాకారములో చిన్న సన్నిధిలో గలరు శ్లో. అక్రూర తీర్థ రుచిచే వీరకాఖ్యాన పట్టణే| విలమంగై లతానాథో జగదీశ విభుస్థిత:|| జగదీశ్వర వైమానే ప్రాజ్ముఖో క్రూర గోచర:|| పరకాల మునీంద్రేణ సన్నుతో భువి రాజతే|| పా. వీరగత్తాయ్ నెడువరైయి నుచ్చి మేలాయ్ నిలాత్తిజ్గళ్ తుణ్డత్తాయ్ నిఱైన్దకచ్చి ఊరగత్తాయ్, ఓణ్ తుఱైనీర్ వెஃకావుళ్ళాయ్ ఉళ్ళువారుళ్ళత్తాయ్; ఉలగ మేత్తుమ్‌ కారగత్తాయ్ కార్‌వానత్తుళ్ళాయ్ కళ్వా కామరుపూజ్కావిరియన్ తెన్బాల్ మన్ను పేరగత్తాయ్, పేరాదెన్నె-- నుళ్ళాయ్ పెరుమానున్ తిరువడియే పేణినేనే తిరుమంగై ఆళ్వార్లు-తిరునెడున్దాణ్డగమ్‌ 8 భగవంతుని ఆశ్రయించుటకు ప్రతిబంధకము శరీరము.ఆచార్యుని ఆశ్రయించుటకు ప్రతిబంధకము పుత్రమిత్రాదులు.భాగవతులనాశ్రయించుటకు ప్రతిబంధకము ధనాపేక్ష.కైంకర్య విషయప్రీతికి ప్రతిబంధకము శబ్దాది విషయములందు ప్రీతి.కావున ముముక్షువు ఈప్రతిబంధకములను తొలగించుకొనుటకు ప్రయత్నింపవలెను. వైష్ణవ దివ్యదేశాలు
పవళవణ్ణమ్

పవళవణ్ణమ్ భారత దేశంలోని ప్రసిద్ధ వైష్ణవ దివ్యక్షేత్రం. శ్లో. శ్రీమత్పవళవాణ్ణఖ్యే పురేచక్ర సరోంచితే ప్రవాళవర్ణ భగవాన్ ప్రవాళాఖ్య విమానగ:| ప్రవాళవల్లీ నాయక్యా పశ్చిమాసన సంస్థిత: ఉమాశ్విదేవతా దృష్టో రాజతే కలిహస్తుత:|| పా. వజ్గత్తాళ్ మామణి వన్దున్దు మున్నీర్ మల్లైయాయ్;మదిళ్ కచ్చి యూరాయ్ పేరాయ్, కొజ్గుత్తార్ వళజ్గొన్ఱె యలజ్గళ్ మార్వన్; కులవరై యన్ మడప్పానై యిడప్పాల్ కొణ్డాన్; పజ్గత్తాయ్ పాఱ్కడలాయ్ పారిన్ మేలాయ్; పనివరై యినుచ్చియాయ్ పవళవణ్ణా!, ఎజ్గుற்றா యెమ్బెరుమా నునైనాడి, యేழைయే ని-నమే యుழிతరుగేనే. తిరుమంగై ఆళ్వార్-తిరునెడున్దాణ్డగమ్‌-9 సద్బుద్ధి సాధుసేవ సముచిత చరిత స్తత్వబోధాభిలాషేశుశ్రూషు స్త్వక్తమాన: ప్రణిపతనేపర:ప్రశ్నకాల ప్రతీక్ష:శాన్తో దాన్తోవ సూయు:శరణ ముపగత శ్శాస్త్ర విశ్వాన శాలీశిష్య:ప్రాప్త:పరీక్షాం కృత విదభిమత:తత్త్వత:శిక్షణీయ:|| మంచి విషయములందు ఆసక్తిగల బుద్ధి కలిగినవాడు, సాధుసేవాతత్పరుడు, సదనుష్ఠాన సంపన్నుడు, తత్త్వజ్ఞానమును పొందగోరువాడు, ఆచార్యశుశ్రూషాతత్పరుడు, దురభిమానమును విడచినవాడు, దండవత్ ప్రణామపరుడు, ప్రశ్నకాలమును నిరీక్షించువాడు, ఇంద్రియనిగ్రహము, మనోనిగ్రహము కలవాడు, అసూయలేనివాడు, శరాణాగతుడు, శాస్త్ర విషయములందు విశ్వాసము కలవాడు, నగు శిష్యుడులభించినచో వానిని స్వీకరించి తత్వవజ్ఞానమును ఉపదేశింపవలెను. . కామాక్షి ఆలయమునకు 1 కి.మీ దూరములో గలదు. ఈ సన్నిధి ఎదురు వీధిలో పచ్చవణ్ణర్ సన్నిధి కలదు వైష్ణవ దివ్యదేశాలు
గోకులము

గోకులము భారత దేశంలోని ప్రసిద్ధ వైష్ణవ దివ్యక్షేత్రం. ఆళ్వార్లు కీర్తించిన కోవెలగాని పెరుమాళ్లుగాని ఇప్పుడు లేవు. ఇపుడున్న సన్నిధులు తర్వాత నిర్మించినవే. గోకులమునకు 1 కి.మీ దూరములో పురాణ గోకులము గలదు. అచట ఆలయమునకు ముందుభాగమున యమునానది ప్రవహించును. నందగోపులు, యశోద, బలరాములు-ఊయలలో శ్రీ కృష్ణుడు ఉంటాడు. ఇచట రెండు సన్నిధులు ఉన్నాయి. భక్తులు రెండింటిని దర్శిస్తారు. ఇది శ్రీకృష్ణుడు పెరిగిన స్థలము-బలరాముని అవతార స్థలము. ప్రతి ఆదివారము రాసక్రీడ, జలక్రీడ ఉత్సవములు జరుగుతుంటాయి. శ్లో
పరమపదమ్

పరమపదమ్ భారత దేశంలోని ప్రసిద్ధ వైష్ణవ దివ్యక్షేత్రం. శ్లో. శ్రీ వైకుంఠే పరమ పదమిత్యార్య సందోహగీతే మాయాతీతే త్రిగుణ రహితే శుద్ధ సత్త్వ స్వరూపే| నిత్త్యైర్ముకైర్లపతి విరజా దివ్య వద్యా స్తమేతే ప్రాప్తేచైరం మద పదసరో వేదమౌళి ప్రసిద్దే|| లక్ష్మీ నీళా వనిముఖ శతైర్దిన్య పత్నీ సమూహై ర్నిత్యం సేవ్య: పరమపదరా డ్వామ దేవాపరాఖ్య:| యామ్యాఖ్యాశా వదన యుగ సంతాఖ్య వైమాన శోభే దివ్యె: కీర్త్య స్వగుణ విభవ స్సూరిభి ర్భాతి నిత్యమ్‌|| దివ్యాస్థానే మణిమయ మహాస్తంభ సాహస్ర రమ్యే శేషే దివ్యే దశశత ఫణా మండలాకాండ శోభే| శ్రీ మద్రామానుజమునిజర ప్రోక్త సిద్దాన్త తత్త్వ ప్రేమోద్ఘుష్ట స్వ విషయ జగత్కారణ త్వాది ధర్మ:|| పా. విణ్ కడన్ద శోదియాయ్ విళజ్గు జ్ఞానమూర్తియాయ్ పణ్ కడన్ద తేశమేవు పాపనాశనాదనే ఎణ్ కడన్ద యోగినోడు ఇరున్దు శెన్ఱు మాణియాయ్ మణ్ కడన్ద వణ్ణ నిన్నై యార్ మదిక్కవల్లరే|| తిరుమழிశై ఆళ్వార్లు-తిరుచ్చన్ద విరుత్తమ్‌ 27పా. శూழ் విశుమ్బణి మగిల్ తూరియ ముழక్కిన ఆழ் కడలలై తిరై క్కైయెడుతాడిన ఏழ் పొழிలుమ్‌ వళమేన్దియ వెన్నెప్పన్ వాழ் పుగழ் నారణన్ తమరైక్కణ్డుగన్దే. నమ్మాళ్వారు-తిరువాయిమొழி 10-9-1 == చేరే మార్గం ==ముందుగా అర్థంలోకి వెళ్లండి. ఖాసీ మోక్ష్ ప్రదేశానికి 20 కి.మీ. . వైష్ణవ దివ్యదేశాలు
కేశవదేవ ఆలయం

కేశవదేవ ఆలయం భారత దేశంలోని ప్రసిద్ధ వైష్ణవ దివ్యక్షేత్రం. ఈక్షేత్రము ముక్తి ప్రద క్షేత్రములలో ఒకటి. డిల్లీకి దక్షిణమున 140 కి.మీ. దూరమున గల "మధురా" స్టేషన్ సమీపమున యమునానదీ తీరమున శ్రీకృష్ణుని అవతార స్థలము ఉంది. దీనికి ఉత్తరము 10 కి.మీ.దూరములో గోవర్థనము పర్వతం ఉంది. ఆళ్వార్లు కీర్తించిన క్షేత్రమిపుడు కనిపించదు. మధురానాథ, ద్వారకానాథ సన్నిధులు ప్రసిద్ధిచెందినవి. (ఇచట ఉ.వే
కొనకళ్ల వెంకటరత్నం

కొనకళ్ల వెంకటరత్నం బంగారిమామ పాటల రచయితగా సుప్రసిద్ధుడు. ఇతడు పశ్చిమ గోదావరి జిల్లా, పెంటపాడు గ్రామంలో 1909లో జన్మించాడు. కాకినాడలో ఇతని విద్యాభ్యాసం జరిగింది. పోలీసుశాఖలో పనిచేసి ఏలూరులో స్థిరపడ్డాడు. 1971, జనవరి 9వ తేదీన ఇతడు మరణించాడు. ఇతడు గేయ రచయితగానే కాకుండా కథారచయితగా కూడా ఎన్నదగినవాడు. ప్రతోళి, బంగారిమామ, పొద్దుతిరుగుడుపూలు వంటి గేయకృతులను వ్రాశాడు. ఇతని కథలు ఆంధ్ర పత్రిక,భారతి, పుస్తకం,ఆంధ్రప్రభ,కథావీధి,ప్రగతి,చిత్రగుప్త,ఆనందవాణి,ఆంధ్ర మహిళ, సాహితి, శ్రావణి మొదలైన పత్రికలలో ప్రచురింపబడ్డాయి. ఇతని గేయం మొక్కజొన్న తోటలో ముసిరిన చీకట్లలో 1959లో విడుదలైన సిపాయి కూతురు సినిమాలో మొదటిసారిగా వాడుకొన్నారు. తరువాత ఇదే పాటను అదృష్టవంతులు సినిమాలో మళ్లీ ఉపయోగించుకున్నారు. అలాగే ఇతని రావోయి బంగారిమామా నీతోటి రాహస్య మొకటున్నదోయి అనే గేయం ఘంటసాల గళంలో ప్రైవేటు రికార్డుగా బహుళ ప్రాచుర్యం పొందింది. కథానిలయంలో లభ్యమౌతున్న ఇతని కథలు కొన్ని: ఘంటసాల గళంలో రావోయి బంగారి మామ [permanent dead link]
ఇమ్మోరల్ ట్రాఫిక్ ప్రివెన్షన్ ఆక్ట్

ఇమ్మోరల్ ట్రాఫిక్ ప్రివెన్షన్ ఆక్ట్ (ఆంగ్లం: Immoral Traffic Prevention Act) అనేది మనుషులను అక్రమంగా తరలించి వారి చేత వ్యభిచారం, అడుక్కోవటం లాంటి సాంఘిక దురాచారాలలోకి తొయ్యటాన్ని నిరోధించే చట్టం. భారతదేశంలో పిల్లలనీ, ఆడవాళ్ళనీ ముఖ్యంగా వ్యభిచారం కోసం తరలిస్తారు. 1956లో సీత(SITA - Suppression of immoral trafficking act) ను ఈ విధంగా వ్యభిచారంలోకి బలవంతంగా వచ్చే స్త్రీలను కాపాడటానికి అమలులోకి తెచ్చారు. ఈ చట్టం ప్రకారం వ్యభిచారం చేసే వ్యక్తులు వారి పనులను వ్యక్తిగతంగా చేసుకోవచ్చు కానీ న్యాయపరంగా మాత్రం అది నేరం. ఒక బీబీసీ వ్యాసం ప్రకారం భారతదేశంలో వ్యభిచారం అనేది నేరం. భారత చట్టం ప్రకారం వ్యభిచారం అనేది వొళ్ళు అమ్ముకోటానికి సమానార్ధకం ఇవ్వదు. జనసంచారం ఉన్న ప్రాంతాలలో వ్యభిచారం నేరం. వ్యభిచారాన్ని నడిపే సంస్థలూ చట్ట విరుద్ధమే. వ్యక్తిగతంగా, ఆ వ్యక్తి పరిధి వరకే వొళ్ళు అమ్ముకోడాన్ని చట్టం సమర్ధిస్తుంది. కానీ స్వలింగ సంపర్కం సెక్షన్ 377 ప్రకారం నేరం. జన సంచారం ఉన్న ప్రదేశానికి కనీసం 200 గజాల పరిధిలో వ్యభిచారం చేయకూడదు. ఇతర కార్మికులకు వర్తించే ఏ వెసులుబాట్లూ, ఈ వ్యభిచారులకి అందవు
శ్రీవిల్లి పుత్తూరు దివ్యదేశం

శ్రీవిల్లిపుత్తూరు ఆండాళ్ ఆలయం భారత దేశంలోని ప్రసిద్ధ వైష్ణవ దివ్యక్షేత్రం. పెరియాళ్వార్ ఆండాళ్ జన్మించిన దివ్యదేశము. ఇచ్చట పెరియాళ్వార్లు పెంచిన నందనవనము, ఆండాళ్ అవతరించిన స్థలము. కణ్ణాడి కిణర్ (ఆండాళ్ ముఖము చూచుకొన్న బావి) ఉన్నాయి. ఈ దివ్యదేశమునకు 20 కి.మీ దూరములో కాట్టళగర్ సన్నిధి, 5 కి.మీ దూరములో శ్రీనివాసన్ సన్నిధి, 24 కి.మీ దూరములో తిరుత్తణ్‌గాల్ క్షేత్రము ఉన్నాయి. మిధునమాస ఉత్సవములో 5వ రోజు ఉదయం రంగమన్నార్, వటపత్రశాయి, కాట్టళగర్, శ్రీనివాసన్, తణ్‌గలప్పన్ వేంచేయగా పెరియాళ్వార్లు మంగళాశాసనం చేయుదురు. నాటి రాత్రి ఆండాళ్ హంసవాహనం మీద ఊరేగుతుంది. పెరుమాళ్లు గరుడ వాహనముపై ఊరేగుతాడు. ఈ సన్నిధిలో రంగమన్నార్ పెరుమాళ్లకు కుడివైపున ఆండాళ్ ఎడమవైపు గరుడాళ్వార్ ఉన్నారు
జాన్ కీట్స్

ప్రకృతి పౌరాణికతకూ (మిథ్ కు), మిత్ కవిత్వానికీ జన్మనిస్తుందని విశ్వసించిన మహాశయుడు 18వ శతాబ్ది ఆంగ్లేయ కవి జాన్ కీట్స్. 18 -19 వ శతాబ్దాల మధ్య కాలంలో వర్ధిల్లిన అలనాటి కాల్పనికవాద (రొమాంటిక్) కవిత్వపు ఆధునిక కవులలో కీట్స్ ఆఖరి వాడు. సాహిత్య పునరుజ్జీవన (Renaissance) రొమాంటిక్ ఉద్యమంలో వరుసలో ఆఖరివాడే కాని, వాసిలో ఆఖరివాడు కాదు కీట్స్. సాంప్రదాయ కవితా రీతులను మరువ కుండానే, నవ్య సాంప్రదాయ పథాలను విడువ కుండానే క్రమానుగత పరిణతతో అలనాటి ఆంగ్ల కవితాకాశంలో కాల్పనిక కవిత్వ కాంతులు నించి అర్ధాంతరంగా రాలిన నవ నక్షత్రం కీట్స్! అతను మొగ్గల్లో చొరబడిన సౌకుమార్యమై, మబ్బులలో తేలే ప్రణయ సౌందర్యమై, ప్రవహించిన కొండ వాగై, ప్రకృతి గంధమై, సృజన పక్షమై కొత్త గాలులలో రెక్కవిప్పిన నవకవన హృదయం! జన్మరాహిత్య సాఫల్య స్వప్నౌన్నత్య స్తరాలకు భావయానం చేసిన ఆత్మిక చైతన్య చింతనాత్మక కవితాత్మ ! “A great poetic genius”! “The Human Friend Philosopher”! జననం : 31 అక్టోబర్ 1795 ( లండన్ ) మరణం : 23 ఫిబ్రవరి 1821 ( రోమ్ ) కీట్స్ 25 వ ఏటనే ఈ ‘సత్యసౌందర్యాల’ పృథివిని విడిచి పెట్టి ఆతని ఊహలలోని ఊర్ఠ్వ లోకాలకు నిష్క్రమించాడు . అనుకూల పవనాలు ఎన్నడూ వీయలేదు అతని జీవితంలో. 9వ ఏట తండ్రి, 10 వ ఏట తాత, 15వ ఏట తల్లి స్వర్గస్థులయ్యారు. అనివార్య కారణాల వల్ల వారససత్వంగా రావలసిన డబ్బు చేతికందలేదు. ఇష్టంలేని వైద్య వృత్తిని ఎన్నుకోవలసి వచ్చింది. అతనికి సంక్రమించిన క్షయ వ్యాధి కారణంగా కోరుకున్న యువతి ఫానీ భార్య కాలేక పోయింది. ఆనాడు రాజ్యమేలుతున్న కవుల కుపిత రాజకీయ కూటాలు (‘ugly clubs’) అతని కవిత్వాన్నికలసికట్టుగా అడ్డుకున్నాయి. ముఖ్యంగా ‘బ్లాక్ వుడ్స్ ” పత్రిక పనిగట్టుకొని కీట్స్ ను, కీట్స్ కవిత్వాన్ని నిర్దాక్షిణ్యంగా ఖండించింది. ప్రసిద్ధ గ్రీకు పౌరాణిక గాథ ‘ఎండీమియన్’కు కీట్స్ రాసిన నాలుగువేల కవితా వాక్యాల బృహత్ కావ్యాన్ని ఒక మారుమూల మాండలిక పేలవ రచనగా (Cockney school poetry) పేర్కొంది! అలనాటి ఛాందస వృద్ధ కవి కూటమి కూడా “Imperturbable driveling ideocy of Endymion” అంటూ నిరసించింది
భాగి నారాయణమూర్తి

భాగి నారాయణమూర్తి నాటక రచయితగా సుప్రసిద్ధుడు. ఇతడు సికిందరాబాదులో 1912వ సంవత్సరంలో జన్మించాడు. ఇతడు మంచి నటుడు, నాటకకర్త, కవి, కథారచయిత కూడా. ఇతడు మద్రాసు విశ్వవిద్యాలయం నుండి బి.ఎస్సీ పట్టా పుచ్చుకున్నాడు. ఇతడు రోడ్డు రవాణా సంస్థ (R.T.C.)లో చాలా కాలం పనిచేశాడు. ఆచార్య ఆత్రేయ రచించిన ప్రగతి అనే నాటకంలో ఇతడు వేసిన పాత్ర నటుడిగా ఇతడికి మంచి పేరును తెచ్చిపెట్టింది. ఇతడు సాధన సమితి కార్యదర్శిగా ఉంటూ తెలంగాణా సాహితీ, సాంస్కృతిక రంగాలకు ఎనలేని సేవ చేశాడు. ఇతడు వ్రాసిన కథలను పద్మం కథల పేరుతో వెలువరించడానికి ప్రయత్నాలు జరిగాయి కాని ఫలించలేదు
వృక్ష కణశాస్త్రము

వృక్ష కణశాస్త్రము, వృక్షాలకు సంబంధించిన కణాలను అధ్యయనం చేసే శాస్త్రము. ప్రాణులన్నీ కూడా కణము అనే జీవశాస్త్ర ఏకాంకము ఘటితమయినపుడు ఉండి ఏర్పడినవి. ప్రతి కణంలోనూ - అది వృక్షకణమయినా, జంతుకణమయినా అందులో జీవద్రవము నిక్షిప్తమై ఉంటుంది. కణశాస్త్ర ధ్యేయము ఈ కణాలూ-కణాలలోని జీవద్రవము లను అనుశీలించడమే. కణాల సంఖ్యను బట్టి ప్రాణులను ఏకజీవకణ ఘటితాలుగా, ద్విజీవకణ ఘటితాలుగా, బహుజీవకణ ఘటితాలుగా వర్గీకరించవచ్చు. ప్రోటోజోవా లాంటి సూక్ష్మదర్శినిలో మాత్రమే కనిపించేవి ఏకజీవకణ ఘటితాలు. కళ్ళకు కనిపించే స్థూలప్రాణులైన మనుషులు, వృక్షాలు, వివిధ జంతువులు బహుజీవకణ ఘటితాలు.
పెర్ల్ ఎస్.బక్

పెర్ల్ సెడెన్‌స్ట్రికర్ బక్ (జూన్ 26, 1892 – మార్చి 6, 1973), "సాయి ఝెంఝు"గా చైనా నామంతో సుపరిచితులు. (చైనా భాష: 賽珍珠; pinyin: Sài Jhēnjhū). ఈమె అమెరికన్ రచయిత, నవలా రచయిత్రి. పెర్ల్ ఎస్. బక్ తల్లి దండ్రులు పెర్ల్ కంఫర్డ్ సిడెంస్ట్రికర్ బక్ వీరు చైనాలో మత ప్రచారకులు. వారు శలవులో స్వదేశానికి వచ్చినప్పుడు అమెరికా వెస్ట్ వర్జీనియా లోని హిల్స్ బరోలో జూన్ 26, 1892 లో పుట్టింది పెర్ల్ ఎస్. బక్. కానీ బాల్యమంతా చైనాలోనే గడిపింది. ఇంగ్లీషుకన్నా ముందు చైనీస్ భాష నేర్చుకున్నది. ఈమె తొలి రచన 1920 లో ప్రచురితమైంది. 1931 లో ప్రచురించి ఈమె రచన గుడ్ ఎర్త్ తో ఆమె అమెరికన్ సాహిత్యంలో అగ్ర శ్రేణి రచయిత్రిగా స్థానం సంపాదించుకుంది. ఈ నవల ఆధారంగా 1937లో ది గుడ్ ఎర్త్ అనే సినిమా తీయబడింది
సర్ధార్ హనుమప్పనాయుడు

సర్ధార్ గుజ్జుల హనుమప్ప నాయుడు గద్వాల సంస్థానం పాలనాకాలంలో యంగన్న పల్లె గ్రామానికి చెందిన సర్ధార్ బోయ కులస్థుడు. గద్వాల సంస్థాన స్థాపక ప్రభువు పెద్ద సోమభూపాలుడునికి(నల సోమనాద్రికి) సమకాలికుడు. ఇతని స్వగ్రామం నేడు మహబూబ్ నగర్ జిల్లా లోని అలంపూర్ ప్రాంతంలో ఉండిన ఇటిక్యాల మండలంలోని ఒక చిన్న పల్లె. దీనిని ప్రస్తుతం బొచ్చెంగన్న పల్లెగా పిలుస్తారు. ఇదే మండలంలోని ధర్మవరం గ్రామ పంచాయతీకి ఇది అనుబంధ గ్రామం. ఈ గ్రామానికి చెందిన హనుమప్ప నాయుడు ధైర్యశాలి. సాహాసి. రాజకార్యపరుడు. ప్రాణాలకు తెగించి తన ప్రభువు విజయానికి దొహదపడిన కార్యశూరుడు. గద్వాల ప్రాంతం కృష్ణానది సమీపాన ఉండటం వలన తనకు అన్ని విధాల అనుకూలమైనదిగా భావించి, ఇక్కడ కోట నిర్మించి, తన రాజధానిని పూడూరు నుండి ఇక్కడకు మార్చాలనుకున్నాడు సోమనాద్రి . అయితే సోమనాద్రి కోట నిర్మించాలనుకున్న ప్రాంతం తన ఆధీనంలోని ప్రాంతమని గద్వాలకు, రాయచూరుకు మధ్యలో ఉన్న ఉప్పేరును పాలిస్తున్న నవాబు సయ్యద్ దావూద్ మియా కోట నిర్మాణానికి అడ్డుచెప్పాడు. ఇతను నాటి నిజాం నవాబు నాసిరుద్దౌలాకు బంధువు
కవి రాజమూర్తి

కవి రాజమూర్తి ఖమ్మం జిల్లాకు చెందిన రచయిత. ఇతని అసలు పేరు సర్వదేవభట్ల నరసింహమూర్తి. ఇతడు 1926 అక్టోబరు నెలలో ఖమ్మం జిల్లా, తిరుమలాయపాలెం మండలం లోని పిండిప్రోలులో ఉన్నత కుటుంబంలో జన్మించాడు. ఇతని తండ్రి వీరభద్రయ్య న్యాయవాది. ఇతని బాబాయి సర్వదేవభట్ల రామనాథం గొప్ప కమ్యూనిస్టు నాయకుడు. ఇతడు బాబాయి స్ఫూర్తితో కమ్యూనిజం వైపు మొగ్గు చూపాడు. ప్రత్యక్ష రాజకీయాలలో పాల్గొన లేదు కాని ఇతడు ఉర్దూలో అభ్యుదయ కవిత్వం చెప్పడం మొదలు పెట్టాడు. ఇతడి కవిత్వాన్ని మెచ్చి నిజాం ప్రభుత్వం ఇతనికి 19వ యేటనే ప్రజా కవిరాజు అనే బిరుదును ఇచ్చింది. నాటినుండి ఇతడు కవిరాజ మూర్తిగా స్థిరపడిపోయాడు. ఇతనికి 1942లో వరలక్ష్మితో వివాహం జరిగింది. 1946లో ఖమ్మంలో జరిగిన ఆంధ్ర మహాసభల సందర్భంలో ఇతడిని ప్రభుత్వం ఒక హత్యకేసులో ఇరికించింది. దానితో ఇతడు ఖమ్మం వదిలి హైదరాబాదుకు మకాం మార్చాడు
సొసైటీస్ రిజిస్ట్రేషన్ విధానం

సొసైటీస్ రిజిస్ట్రేషన్ విధానం 1860లో బ్రిటిష్ పరిపాలనా కాలంలో అమలులోకి వచ్చింది. ఇది ఆనాటి బ్రిటిష్ పరిపాలిత ప్రాంతాల కోసం ర్రూపొందించబడింది. ఈనాటికీ భారతదేశంలో ఈ విధానం అమలులో ఉంది. సాహిత్య, శాస్త్రీయ, ధార్మిక సంఘాల నమోదుకు ఈ విధానం దోహద పడుతుంది. ఈ విధానానుగుణంగా సంఘాలను ఏర్పాటు చేసుకోవచ్చు. ఒక మెమొరాండం ఆఫ్ అసోసియేషన్ (సంఘ నియమావళి) ని తయారు చేసుకొని, తద్వారా సంఘాన్ని ఏర్పరుచుకుంటారు. 7 లేదా అంతకన్నా ఎక్కువ వ్యక్తులు ఇలా సంఘంగా ఏర్పడవచ్చు. ఈ సంఘం కార్యకలాపాలు కూడా సాహిత్య, శాస్త్రీయ, ధార్మిక భావజాలాలతో కూడి ఉండాలి. సంఘ నియమావళిని రిజిస్ట్రార్ ఆఫ్ సొసైటీస్ వద్ద నమోదు చెయ్యాలి. ఈ సంఘ నియమావళిలో సంఘ పేరు, లక్ష్యాలు, పాలకమండలి సభ్యుల పేర్లు, ఉద్యోగ వివరాలు, చిరునామాతో సహా ఉంటాయి. ఈ సంఘ నియమావళి పై సభ్యుల సంతకాలు విధిగా ఉండాలి. ఈ సంఘ నియమావళితో పాటు సంఘం యొక్క నియమాలు, నిర్దేశాల యొక్క నకలు ప్రతిని కూడా అందించాలి
ఆదికేశవ పెరుమాళ్ ఆలయం

ఆదికేశవ పెరుమాళ్ ఆలయం భారత దేశంలోని ప్రసిద్ధ వైష్ణవ దివ్యక్షేత్రం. ఈ క్షేత్రమునకు పరశురామ క్షేత్రమని పేరు. ఈ దివ్య దేశానికి రెండువైపుల రెండు నదులు ప్రవహించుటచే తిరువట్టారు అను పేరు వచ్చింది. తిరువనంతపురం ఇక్కడ కూడా స్వామిని మూడు ద్వారములలో దర్శించాలి. ఇక్కడ సాయంకాల సూర్యకిరణములు స్వామివదనమండలాన్ని సృజిస్తాయి. ఈక్షేత్రమునకు "వళం మీక్క" (మిక్కిలి సంపదగల దివ్యదేశము) అనే పేరు ఉంది. ఈ దివ్యదేశ విషయమై నమ్మాళ్వారు 10 వ శతకమున "అరుళ్ పెరువారడియార్" అను దశకమును రచించాడు. తిరువిరుత్తము మొదలు ఈ దశకము వరకు ఆళ్వార్లు అనుగ్రహించిన ప్రబంధములో స్వామిని పొందుటకై తాను పడిన పాటులను తపనను ప్రదర్శించారు. కానీ ఈ దశకము నుండి ఆళ్వార్లును పొందుటకై సర్వేశ్వరుడు పడుపాట్లను వివరిస్తున్నారు. అనగా ఆశ్రిత పారంగత్వం కీర్తించబడింది. "నమదు విదివగైయే" (మనకు విధించినట్లే యగును) అను స్థలమున వివరించిరి. ఈ పాశురమునకు భగవద్రామానుజుల వారి అర్ధ వివరణ ఇంది
హమీదా బాను బేగం

హమీదా బాను బేగం. మరియం మకాని (1527-1604 ఆగస్టు - 29) రెండవ మొఘల్ చక్రవర్తి హుమాయూన్ భార్యలలో ఒకరు, చక్రవర్తి అక్బర్ తల్లి.  ఆమె హుమాయూన్ సమాధిని పర్షియన్, హిందూస్థానీ హమూదా బాను బేగం తన 14వ సంవత్సరంలో హుమాయూనును కలుసుకుంది. తరువాత మిర్జా హిండల్ గృహంలో దిల్దర్ బేగం (అల్వర్) ఇచ్చే విందులో తరచుగా కలుసుకునేది. దిల్దర్ బేగం బాబర్ భార్యలలో ఒకరు, హుమాయూన్ సవతి తల్లి. షేర్షా సూరీ సైన్యం ఢిల్లీని ఆక్రమించిన సమయంలో హుమాయూన్ కొంతకాలం ఢిల్లీ నుండి బహిష్కరించబడ్డాడు. హమీదా బాను బేగంతో హుమాయూన్ వివాహ ప్రస్తావన సమయంలో హమీదా బాను బేగం, హిండల్ దానిని తీవ్రంగా వ్యతిరేకించారు. వారిద్దరూ పరస్పరం ప్రేమలో ఉన్నారని భావించారు.  హమీదాకు హిండల్ పట్ల ప్రేమ ఉండవచ్చని పరిస్థితుల ఆధారంగా భావించబడింది. హమీదా సన్నిహిత మిత్రురాలు హిండల్ సోదరి వ్రాసిన " హుమాయూన్ నామా " పుస్తకంలో హమీదా బేగం తరచుగా తనతల్లి దిల్దర్ బేగం ఇచ్చే విందులో పాల్గొనేదని, హిండల్ ఉండే ప్రదేశంలో హమీదా తరచుగా కనిపించేదని పేర్కొన్నది.. ఆరంభంలో హమీదా చక్రవర్తిని కలుసుకోవడానికి నిరాకరించింది
బీదర్ కోట

బీదర్ కోట కర్నాటకలోని ఉత్తర భాగంలో ఉన్న బీదర్ నగరంలో ఉంది. ఈ ప్రాంతం పీఠభూమి ప్రాంతం. 1427లో బహమనీ రాజవంశపు సుల్తాసు అయిన సుల్తాన్ అల్లావుద్దీన్ బహమన్ తన రాజధానిని గుల్బర్గా నుండి బీదర్ కు తరలించాడు. ఆ కాలంలోనే ఈ కోటను మరికొన్ని మొహమ్మదీయ నిర్మాణాలను నిర్మించాడు. ఇక్కడ దగ్గర దగ్గర 30 నిర్మాణాలున్నాయి.  ఇక్కడ నగరానికి, జిల్లాకు, కోటకూ ఒకటే పేరు - బీదర్. 22 మైళ్ళ పొడవు అత్యధికంగా 12 మైళ్ళ వెడల్పు కలిగిన పీఠభూమికి ఒక మూలన ఈ నగరం, కోట ఉన్నాయి. మొత్తం విస్తీర్ణం 12 చదరపు మైళ్ళు. ప్రాచీన కళ్యాణి చాళుక్యుల రాజధాని కల్యాణి (బసవ కల్యాణ్) బీదర్ కు పశ్చిమంగా 40 మైళ్ళ దూరంలో ఉంది. బీదర్ నగరం, జిల్లాలోని నగర పరిసర ప్రాంతాలు కారంజ నది ద్వారా నీళ్ళ అవసరాన్ని తీర్చుకుంటాయి. ఈ కారంజ నది మంజీర నదికి ఉపనది. ఇక్కడి వాతావరణం సంవత్సరం పొడుగునా ఆహ్లాదకరంగా, అనుకూలంగా ఉంటుంది
తిరువనంతపురం - ఇండోర్ ఎక్స్‌ప్రెస్

తిరువనంతపురం - ఇండోర్ ఎక్స్‌ప్రెస్ ( మలయాళం : തിരുവനന്തപുരം - ഇന്ഡോര് അഹല്യനഗരി എക്സ്പ്രസ്സ് హిందీ: तिरुवनंतपुरम - इंदौर अहल्यनगरी एक्सप्रेस; భారతీయ రైల్వేలుకు చెందిన అహల్యా నగరి ఎక్స్‌ప్రెస్ వీక్లీ మెయిల్ ఎక్స్‌ప్రెస్ రైలు కేరళ రాష్ట్రము యొక్క రాజధాని నగరం అయిన తిరువనంతపురం లోని తిరువనంతపురం సెంట్రల్ రైల్వే స్టేషన్, మధ్యప్రదేశ్ రాష్ట్రము యొక్క అతిపెద్ద నగరం, వాణిజ్య రాజధాని అయిన ఇండోర్ లోని ఇండోర్ జంక్షన్ బ్రాడ్ గేజ్ రైల్వే స్టేషనుల మధ్య నడుస్తున్నది. గతంలో కొచ్చిన్ హార్బర్ టెర్మినస్, ఇండోర్ మధ్య నడుస్తున్న ఈ రైలు తరువాత అది తిరువనంతపురం వరకు విస్తరించింది. రైలుబండ్ల యొక్క రైలు సంఖ్యలు: రైలు నెంబర్ 16326 : 05:00 గంటలకు, సోమవారం ఉదయం తిరువంతపురం సెంట్రల్ నుండి నిష్క్రమిస్తుంది. సోమవారం 05:15 గంటలకు సోమవారం ఇండోర్ జంక్షన్ వద్దకు చేరుతుంది. రైలు ఈ కింది మార్గం గుండా నడుస్తుంది: రైలు సాధారణంగా నెంబరులో మొత్తం 24 కోచ్‌లతో ఈ క్రింది విధంగా ఉంటుంది: రైలు రెండు అంత్య బిందువుల నుండి ప్రతివారం 70 కి.మీ./గంటకు సరాసరి వేగంతో నడుస్తుంది. తిరువనంతపురం స్టేషను నుండి బయలుదేరు ఇతర రైళ్ళు జాబితా ఈ క్రింద విధంగా ఉన్నాయి. తిరువనంతపురం సెంట్రల్‌లో బయలుదేఱి వివిధ ప్రాంతములకు పోవు ఎక్స్ ప్రెస్ రైళ్ళ పట్టిక తిరువనంతపురం సెంట్రల్ నుండి బయలుదేఱు ప్యాసింజర్ రైళ్ళ పట్టిక తిరువనంతపురం సెంట్రల్ మీదుగా పోవు ఎక్స్ ప్రెస్ రైళ్ళ పట్టిక ఇండోర్ నుండి బయలుదేరు ఇతర రైళ్ళు జాబితా ఈ క్రింద విధంగా ఉన్నాయి.
ఇండోర్ జంక్షన్ రైల్వే స్టేషను

ఇండోర్ జంక్షన్ (స్టేషన్ కోడ్: INDB), మధ్యప్రదేశ్ లోని అతి పెద్ద రైల్వే జంక్షన్లలో ఒకటి, వాణిజ్య రాజధాని ఇండోర్, సెంట్రల్ భారతదేశం లకు పనిచేస్తుంది. ఇండోర్ జంక్షన్ బి.జి. రైల్వే స్టేషన్‌లో ఉన్న బ్రాడ్ గేజ్ లైన్, భారతీయ రైల్వేలు, పశ్చిమ రైల్వే జోన్ యొక్క పరిపాలనా నియంత్రణలోకి వస్తుంది. ఇది 4 ప్రధాన రైల్వే ప్లాట్‌ఫారములు కలిగి ఉంది. ఇది భారతదేశం లోని ఒక ISO సర్టిఫికేట్ స్టేషన్. ఉజ్జయినీ - ఇండోర్ రైలు మార్గం, ఇండోర్ జంక్షన్ రైలు మార్గము ఇటీవల కాలములో విద్యుద్దీకరణ చేశారు. రైల్వే స్టేషన్‌ నగర కేంద్రానికి 1 కి.మీ. దూరంలో ఉంది. 1870 లో, హిజ్‌ హైనెస్ ఇండోర్ మహారాజు హోల్కర్ సవై శ్రీ తుకోజిరావు హోల్కర్ II, అతనికి భారత రాజధాని ఇండోర్‌కు రైలు మార్గం నిర్మాణం కోసం 10 మిలియన్ స్టెర్లింగ్ రుణం పొందాడు, ఇది గ్రేట్ ఇండియన్ పెనిన్సులా (జి.ఐ
ఇండోర్ - జబల్పూర్ ఇంటర్‌సిటీ ఎక్స్‌ప్రెస్

ఇండోర్-జబల్పూర్ ఇంటర్‌సిటీ ఎక్స్‌ప్రెస్ భారతదేశం కేంద్ర రాష్ట్ర వాణిజ్య కేంద్రంగాను, అతిపెద్ద నగరం మధ్యప్రదేశ్ రాష్ట్రము ఇండోర్ లోని ఇండోర్ జంక్షన్ రైల్వే స్టేషన్, ఈ రాష్ట్రములోనే మరొక మరి ఒక ప్రధాన నగరం అయిన జబల్పూర్ లోని జబల్పూర్ రైల్వే స్టేషన్ మధ్య నడిచే ట్రై వీక్లీ మెయిల్ / ఎక్స్‌ప్రెస్ రైలు సేవలు అందిస్తోంది. ఈ ఎక్స్‌ప్రెస్ రైలు భారతీయ రైల్వేలు లోని పశ్చిమ మధ్య రైల్వే జోన్ పరిధిలోకి వస్తుంది. రైలు వారానికి రెండు రోజులు నడుస్తుంది. రైలు కోసం కేటాయించిన సంఖ్య: "అంతర్ పట్టణ" పేరు (ఇంటర్ సిటీ) అనగా, ముఖ్యమైన నగరాల మధ్యన రైలు సేవలను సూచిస్తుంది. రైలు రెండు ప్రదేశాల నుండి వారానికి మూడుసార్లు నిర్వహించే పద్ధతి. ఈ రైలు బినా-కాట్నీ రైలు మార్గము ద్వారా వయా మక్షి, రాజ్‌ఘర్, గుణలు గుండా వెళుతుంది. రైలుయొక్క ముఖ్యమైన ఈ క్రింద సూచించిన స్టేషన్లులో ఆగి గమ్యస్థానం చేరుతుంది: ఈ రైలు ఆర్‌టిఎం డబ్ల్యుడిఎం 2 ఎ లోకోమోటివ్ ద్వారా నెట్టబడే సామర్ధ్యం ఉంది. దీనిలో మొత్తం 13 కోచ్‌లు ఉంటాయి:
మన్మాతి

తాజ్ - బీబి - బిల్గిస్ - మకాని (ఉర్దు:تاج بیبی بلقیس مکانی بیگم صاحبہ) " రాజకుమారి శ్రీ మనవతి లాల్ సాహిబా ", " రాజకుమారి మన్మాతి", " జగత్ గొసైన్" (1573- మే 13 - 1619 ఏప్రిల్ 18) గా కూడా గురించబడింది. రాజకుమారి మన్మాతి మొఘల్ చక్రవర్తినిగా గౌరవించబడింది.ఆమె మొఘల్ చక్రవర్తి షాజహాన్ తల్లి. . మన్మాతి బైజి లాల్ 1573 మే 13 న రాజపుత్ర రాజకుమార్తెగా జన్మించింది. మార్వార్ (ఆధునిక జోధ్పూర్) రాజా ఉదయ సింగ్ రాథోర్‌కు ఆమె 10వ కుమార్తెగా జన్మించింది. మొఘల్ చక్రవర్తి అక్బర్ రాజాకు మోటా రాజ అని మారుపేరును ఇచ్చాడు. ఆమె తల్లి శ్రీ రజవత్ కచవతి రాణి మంరంగ్ దేవి సాహెబా. ఆమె గ్వాలియర్ రాజా " రాజా అస్కరం భీంవ్రజోట్" కుమార్తె. జగతి జహంగీర్ వివాహం ఫతేపూర్ సిక్రీ లోని మోటా రాజా రాజభవనంలో 1586 జనవరి 21న జరిగింది. వివాహం హిందూ - ముస్లిం పద్ధతిలో వివాహం జరిగింది. రాజకుమారుడు సలీంకు ఆమె మూడవ భార్య
ఎవడే సుబ్రహ్మణ్యం

ఎవడే సుబ్రహ్మణ్యం సినీనటుడు నాని తనను తాను అన్వేషించుకునేందుకు ఓ ప్రయాణం చేసే కార్పొరేట్ ఉద్యోగి సుబ్రహ్మణ్యంగా నటించగా, నాగ్ అశ్విన్ తొలిగా దర్శకత్వం వహించిన తెలుగు సినిమా. సినిమాను ప్రియాంక దత్ నిర్మించారు. దీనిలో విజయ్ దేవరకొండ, మాళవిక వంటి కొత్తనటులు నటించారు. ఈ సినిమాలోని అధికభాగం ఎవరెస్టు పర్వతం లో చోటుచేసుకుంది. ఎవరెస్టు శిఖరంపై చిత్రీకరణ జరుపుకున్న తొలి తెలుగు చిత్రంగా చరిత్రకెక్కింది. హిందీలో అశుతోష్ గోవారికర్ చేసిన సీరియల్ తప్పితే వేరే ఏ భారతీయ ఫీచర్ ఫిలిం ఈ లొకేషన్లలో సినిమాను చిత్రీకరించలేదు. సినిమా 2014 నవంబరు సమయంలో చిత్రీకరణ జరుపుకుని 21 మార్చి 2015న విడుదలైంది. సుబ్బు అలియాస్ సుబ్రహ్మణ్యం పశుపతి ఇండస్ట్రీస్ అనే కార్పొరేట్ సంస్థలో జనరల్ మేనేజర్ హోదాలో పనిచేస్తూ ఉంటాడు. సుబ్బు జీవితంలో డబ్బే సర్వస్వం అన్నట్టుగా వ్యవహరిస్తూంటాడు. అదే రంగానికి చెందిన వేరే కంపెనీ వ్యాపారాత్మకతతో కాక ప్రజాక్షేమాన్ని దృష్టిలో పెట్టుకుని పనిచేస్తుండడంతో దాన్ని టేకోవర్ చేయాల్సిన స్థితి ఏర్పడుతుంది. ఆ కంపెనీ షేర్లు కొనుగోలు చేస్తూ ఆ సమస్యను పరిష్కరించే పనిలో పడతాడు. ఆ కంపెనీని టేకోవర్ చేయగలిగితే తన కూతురు రియాని ఇచ్చి పెళ్ళిచేసి, కంపెనీకి అధిపతిని చేస్తానని పశుపతి ఇండస్ట్రీస్ ఓనర్ పశుపతి ప్రతిపాదిస్తాడు
గైనకాలజీ

గైనకాలజీ (Gynaecology or Gynecology)  వైద్యశాస్త్రంలో స్త్రీ జననేంద్రియ వ్యవస్థలోని యోని, గర్భాశయం, అండకోశాలు మొదలైన భాగాలకు సంబంధించిన చికిత్సా విధానం. ఈ వైద్యవిధానానికి చెందిన నిపుణులను గైనకాలజిస్టులు (Gynecologist) అంటారు. సాహిత్యపరంగా స్త్రీల వైద్యం ("the science of women") గా దీనిని భావించవచ్చును. పురుషులలో దీనికి సమానార్ధంగా ఆండ్రాలజీ (andrology), ఇది పురుష జననేంద్రియ వ్యవస్థకు సంబంధించిన వైద్య విధానం. చాలా మంది ఆధునిక గైనకాలజిస్టులు గర్భానికి సంబంధించిన నిపుణులుగా కూడా పనిచేస్తారు. అందువలన రెంటినీ కలిపి ఆబ్‌స్టెట్రిక్స్ అండ్ గైనకాలజీ (obstetrics and gynaecology) గా పరిగణిస్తారు. గైనకాలజీ అనే పదం ప్రాచీన గ్రీకు భాషకు చెందిన γυνή gyne, "స్త్రీ", -logia, "శాస్త్రం" నుండి ఉద్భవించింది. గైనకాలజిస్టులు చేపట్టే కొన్ని ముఖ్యమైన వ్యాధులు:
ముహమ్మద్ అజాం షాహ్

" అబ్దుల్ ఫాజీ కుతుబ్ - ఉద్- దిన్ ముహమ్మద్ అజాం " (1653 జూన్ 28 - 1707 జూన్ 8) (సాధారణంగా అజాం షా) నామమాత్ర మొఘల్ చక్రవర్తి. పాలనా కాలం 1707 మార్చి 14 నుండి 1707 జూన్ 8. 6వ మొఘల్ చక్రవర్తి ఔరంగజేబుకు అతడు పెద్దకుమారుడు. అజాం షా అలంఘీర్ గా పిలువబడ్డాడు. అతడి పట్టమహిషి " దిల్ రాస్ బాను బేగం". 1681 ఆగస్టు 12న అజాం తనతండ్రి మొఘల్ చక్రవర్తి ఔరంగజేబు వారసుడిగా అభిషేకించబడ్డాడు. ఆయన బేరర్, మాల్వా, బెంగాల్, గుజరాత్, దక్కన్ సుభాహ్‌కు వైస్రాయ్‌గా సేవలందించాడు. ఔరంగజేబు మరణించిన తరువాత అజాం అహమ్మద్‌నగర్ వద్ద 1707 మార్చి 14న మొఘల్ సింహాసం అధిరోహించాడు. అజాం షా ఆయన ముగ్గురు కుమారులు బీదర్ బఖ్తి, షహ్జాదా జవాన్ భక్త్ బహదూర్, షహ్జాదా సికందర్ షా బహదూర్ తరువాత అజాం సవతి అన్న రాకుమారుడు షా ఆలం (బహదూర్ షా) తో జరిగిన యుద్ధంలో 1707- జూన్ 8 న మరణించారు. ముహమ్మద్ అజాం షాహ్ 1653 జూన్ 28న రాజకుమారుడు ముహి- ఉద్ - దీన్ (ఔరంగజేబుగా గుర్తించబడ్జిన భవిష్యత్తు మొఘల్ చక్రవర్తి) ఆయన పట్టమహిషి దిల్ రాస్ బాను బేగం లకు బుర్హంపూర్‌లో జన్మించాడు. ముహమ్మద్ అజాం షాహ్ తల్లి అతడికి నాలుగు సంవత్సరాల వయసులోనే మరణించింది. దిల్ రాస్ బాను బేగం తండ్రి " మిర్జా బాది - ఉజ్- జమాన్ సఫవి " (షాహ్ నవాజ్ ఖాన్)
మొదటి బహదూర్ షా

బహదూర్ షా (ఉర్దు:بہادر شاه اول) (జననం బుర్హన్‌పూర్ వద్ద అక్టోబర్ 14, 1643 - మరణం లాహోర్ వద్ద ఫిబ్రవరి 27, 1712) ముఘల్ చక్రవర్తులలో ఒకరు. భారత ఉపఖండాన్ని పాలించిన మొఘల్ చక్రవర్తులలో ఆయన 7వ చక్రవర్తి. ఆయన మొఘల్ సామ్రాజ్యాన్ని 1707 - 1712 వరకు పాలించాడు. ఆయన అసలు పేరు కుతుబ్ ఉద్-దీన్ ముహమ్మద్ మూ'ఆజం " తరువాత ఆయన తండ్రి " షా ఆలం " బిరుదు ఇచ్చాడు. 1707 లో ఆయన సింహాసం అధిష్టించిన తరువాత " బహదూర్ షా " బిరుదును స్వీకరించాడు. టర్కీ మంగోలు భాషలో బహదూర్ అంటే సాహసవంతుడు అని అర్ధం. ఆయన 5 సంవత్సరాల కాలం పాటు మొఘల్ సామ్రాజ్యాన్ని పాలించాడు. ఆయన 63 సంవత్సరాల వయసులో సింహాసనన్ని అధిష్టించాడు. ఆయన మరాఠీ, రాజపుత్రుల మధ్య సయోధ్య కుదిరించాడు. ఆయన సిక్కులతో మైత్రీబంధాలను కలిగి ఉన్నాడు. ఆయన తనరాజ్యమంతా ప్రయాణించి చివరిగా లాహోర్‌లో కొన్ని మాసాలకాలం విశ్రాంతి తీసుకున్నాడు. ముయాజ్జం మొఘల్ చక్రవర్తి ఔరంగజేబు మూడవ కుమారుడు